Sreda, 18. 3. 2020, SLJ (2 uri)

Pozdravljen/-a,

upam, da ti delo na daljavo ne povzroča preveč težav, da so navodila jasna, in da uspešno usklajuješ šolsko delo in prosti čas na soncu. Če imaš kakršne koli težave, mi piši.

K ponedeljku sem dodala še animacijo o Francetu Prešernu, ki se mi je zdela zanimiva, da se spomnite ključnih podatkov o njegovem življenju in delu. Če imate možnost, si jo oglejte (<https://www.youtube.com/watch?v=5RzmMgrm_TY>).

Danes pa imamo na urniku dve uri.

**1. URA**

1. ura bo posvečena življenju in delu Simona Gregorčiča. Že včeraj si moral/-a poiskati nekaj osnovnih podatkov o njem (zadnji ppt).

Sedaj si oglej posnetek o njegovem življenju na spletni strani:

<https://4d.rtvslo.si/arhiv/besedi-na-sledi/7119285>

*(Nastopajo fant, dekle, škrat. Če imaš težave z dostopom, se bo potrebno prijaviti: RTV SLO\_Besedi na sledi\_Simon Gregorčič).*

Sedaj svoj zapis o njegovem življenju dopolni, če pa včeraj nisi naredil zapisa, to stori sedaj. Njegovo življenje boš moral pregledno poznati.

**2. URA**

Zaradi spevnosti njegovih pesmi se je Simon Gregorčič zelo priljubil ljudem, oprijel se ga je vzdevek GORIŠKI SLAVČEK. Njegov jezik je poln okrasnih pridevkov, podob in govorniškega zanosa. Pesmi so preproste in pevne. Simon Gregorčič velja za najpomembnejšega domovinskega pesnika 19. stol.

V naslednjih urah se bomo ob eni najlepših domovinskih pesmih, ki nosi naslov po najlepši reki, ki teče skozi Primorsko, Soči, o tem prepričali. Obravnava bo potekala kar nekaj ur.

**Zapiši naslov v zvezek**

**SIMON GREGORČIČ: SOČI**

**UVOD (ni potrebno v zvezek, razen če ne veš odgovorov ☺)**

Na zemljevidu poišči reko Sočo in **ustno odgovori** na naslednja vprašanja iz zgodovine. Če ti odgovori, ki so podani ležeče, niso znani, si jih napiši v zvezek.

* S. Gregorčič je živel v 2. polovici 19. stoletja. Ali smo takrat že imeli svojo državo?

(*Ne, živeli smo pod avstro-ogrsko oblastjo.)*

* Kdo je v zgodovini ogrožal slovenski narod na Primorskem? (*Italijani)*
* Kateri veliki dogodek svetovnega merila je potekal prav na območju Soče? *(1. sv. vojna)*
* Kdo sta največja nasprotnika v 1. svetovni vojni na našem ozemlju?

*Italiji so antantne sile obljubile slovensko Primorje z Istro in velik del Dalmacije, zato je maja 1915 stopila v vojno. Bojna črta je potekala na Soči, dokler ni bila italijanska fronta oktobra 1917 pri Kobaridu prebita in so se morali Italijani umakniti do Piave. Vojno so avstrijske oblasti izkoriščali tudi za zatiranje Slovencev - na frontah so v prve bojne črte uporabljali prav Slovence.*

* Kako se je končala 1. svetovna vojna? Je Italijanom uspelo osvojiti območje do Soče?

*Po 1. svetovni vojni smo Slovenci pripadali novi državi – Kraljevina SHS. 1920 je prišlo do podpisa rapalske pogodbe, Slovenija je izgubila velik del ozemlja na zahodni meji z Italijo.*

**OBRAVNAVA NOVEGA BESEDILA**

**1. Poslušaj recitacijo domovinske pesmi SOČI.**

<https://www.youtube.com/watch?v=VPUNFOJ1VRQ>

**2. Pesem vsaj 2-krat natančno preberi sam.**

Besedilo prilagam spodaj – če imaš možnost, ga natisni in nalepi v zvezek, ker ti bo na ta način lažje delati nadaljnjo obravnavo (bo manj pisanja).

Če te možnosti nimaš, imaš besedilo tudi v skeniranem berilu, ki sem ga dodala na šolsko spletno stran, ali na spletni strani e-učbenika (<https://eucbeniki.sio.si/slo9/2391/index1.html> – tukaj so tudi razložene neznane besede).

Pri branju si pomagaj z razlago manj znanih besed (**razlago le-teh zapiši v zvezek, če si natisnil, lahko tudi ob besedilo).**

**Brdka – lepa, brhka**

**Prirodni – naravni**

**Srd – silovitost, divjost**

**Legak – lahek**

**Hod – hoja**

**Bodri (valovi) – živahni, vedri**

**Višnjevost (višav) – vijoličasto moder**

**Sprimi – sprejmi**

**Trudno- utrujeno**

**Tožni – otožni, žalostni**

**Domovja - domov**

**Bol – bolečina**

**Žuga - grozi**

**Ravan – ravnina**

**Obok – nebo**

**Bitva – bitka**

**Branove – nasipe, bregove**

*Jutri pa sledi nadaljnja analiza besedila … ☺*

*Lep dan ti želim.*

*Učiteljica Mojca*

|  |  |  |  |
| --- | --- | --- | --- |
| 5 | Krasna si bistra hči planin,  brdka v prirodni si lepoti,  ko ti prozornih globočin  nevihte temne srd ne moti,  krasna si, hči planin! | 35 | Mar veš, da tečeš tik grobov,  grobov slovenskega domovja?  Obojno bol pač tu trpiš!  V tej boli tožna in počasna,  ogromna solza se mi zdiš, |
| 10 | Tvoj tek je živ in je legák,  ko hod deklet s planine;  in jasna si ko gorski zrak,  in glasna si, kot spev krepak  planinske je mladine - ­ | 40 | a še kot solza - krasna!  Krasna si, bistra hči planin,  brdka v prirodni si lepoti,  ko ti prozornih globočin  nevihte divje srd ne moti! |
| 15 | krasna si, hči planin!  Rad gledam ti v valove bodre,  valove te zelenomodre:  temna zelén planinskih trav  in vedra višnjevost višav | 45 | Pa oh, siroti tebi žuga  vihar grozán, vihar strašán;  prihrumel z gorkega bo juga,  divjal čez plodno bo ravan,  ki tvoja jo napaja struga - |
| 20 | lepo se v njih je zlila;  na rosah sinjega nebá,  na rosah zelenih gora  lepoto to si pila -  krasna si, hči planin! | 50 | gorjé, da daleč ni ta dan!  Nad tabo jasen bo obok,  krog tebe pa svinčena toča  in dež krvav in solz potok  in blisk in grom - oh, bitva vroča! |
| 25 | Ti meni si predraga znanka!  Ko z gorskih prišumiš dobrav,  od doma se mi zdiš poslanka,  nesoča mnog mi ljub pozdrav -  Bog sprimi te tu sred planjav! ... | 55 | Tod sekla bridka bodo jekla,  in ti mi boš krvava tekla:  kri naša te pojila bo,  sovražna te kalila bo!  Takrat se spomni, bistra Soča, |
| 30 | Kako glasno, ljubó šumljaš,  kako čvrstó, krepkó skakljaš,  ko sred gora še pot imaš!  A ko pridereš na ravnine,  zakaj te živa radost mine? | 60 | kar gorko ti srce naroča:  Kar bode shranjenih vodá  v oblakih tvojega neba,  kar vode v tvojih bo planinah,  kar bode v cvetnih je ravninah, |
|  | Kaj trudno lezeš in počasi,  zakaj so tožni tvoji glasi?  Težkó se ločiš od hribov,  zibelke tvojega valovja? | 65 | tačas pridrvi vse na dan,  narasti, vzkipi v tok strašán!  Ne stiskaj v meje se bregov,  srdita čez branove stopi,  ter tujce, zemlje lačne, vtopi |
|  |  | 70 | na dno razpenjenih valov! |